**Venäjän ilmavoimat**, virallisesti **Venäjän federaation sotilasilmavoimat** (ven. Военно-воздушные силы Российской Федерации, *Vojenno-vozdušnyje sily Rossijskoi Federatsii, VVS*) on osa Venäjän ilma- ja avaruusvoimia, joka on Venäjän asevoimien puolustushaara.

Ilmapuolustusjoukot liitettiin ilmavoimiin 1998. Tammikuusta 2003 lähtien kaikki armeijan ilmavoimien yksiköt siirrettiin ilmavoimiin. *Venäjän federaation sotilasmerilaivaston ilmailu* (ven. Авиация Военно-Морского Флота Российской Федерации, *Aviatsija Vojenno-Morskogo Flota Rossijskoi Federatsii*) toimii Venäjän merivoimien omina ilmavoimina. Ilmavoimien 37. ilma-armeija eli kaukotoimintailmavoimat on osa strategisia pidäkevoimia.

Historia
--------

### Venäjän keisarikunta

Ilja Muromets
Venäjän ilmavoimat luotiin vuonna 1912, hieman ennen ensimmäistä maailmansotaa. Tukikohtia sillä oli muun muassa Suomen suuriruhtinaskunnassa. Suomessa olevat tukikohdat sijaitsivat pääosin Lounais-Suomessa Pietarin suojana. Ilmavoimia tuki lentokoneteollisuus, jonka tehtaita oli etenkin Pietarissa. Venäjä oli kuuluisa ensimmäisistä raskaista Igor Sikorskyn suunnittelemista nelimoottorisista Ilja Muromets -pommikoneista. Nämä pommikoneet olivat erittäin onnistuneita ja moni muu valtio kopioi sittemmin konseptin.

### Neuvostoliitto

*Pääartikkeli: Neuvostoliiton ilmavoimat*
### Venäjän federaation ilmavoimat (1991–)

25. joulukuuta 1991 Neuvostoliitto purkautui synnyttäen Venäjän federaation ja muita maita kuten Ukrainan, Valko-Venäjän ja Kazakstanin. Neuvostoliiton lentokalusto ja henkilöstö jakautui näiden kesken. 40 % konekannasta ja 65 % henkilökunnasta jäi Venäjälle. Ukrainasta tuli toiseksi suurin Neuvostoliitosta syntynyt sotilasmahti – sen haltuun jäi muun muassa ydinohjuksia ja lentokoneteollisuutta. 

Venäjällä ilmavoimat, VVS, organisoitiin uudelleen.

Venäjän ilmavoimat suoritti pommituslentoja Tšetšeniassa vuosina 1999–2002. Tässä sodassa ilmavoimien ongelma oli asymmetriselle sodankäynnille tyypillinen: selkeitä viholliskohteita ei ollut paljon ja niiden määrittely oli vaikeaa.

2000-luvulla Venäjän ilmavoimat on uudistanut kalustoaan hallituksen linjausten mukaisesti. Toisin kuin 1990-luvulla Venäjän kasvaneiden öljytulojen ansiosta ostot ovat pääosin realisoituneet. Vuonna 2009 Venäjän ilmavoimat sai toimituksina teollisuudelta 50 lentokonetta – 24 MiG-29-hävittäjää ja loput erityyppisiä Suhoin taistelukoneita – ja 50 helikopteria.

Venäjän ilmavoimien konemenetyksiä eri lentotehtävissä ei tunneta kovin hyvin. Elokuussa 2009 kaksi Suhoin hävittäjää törmäsi toisiinsa taitolentoharjoituksessa, joka edelsi MAKS 2009 -ilmailunäyttelyä.

Venäjän federaation ilmavoimat ovat osallistuneet Syyrian sisällissotaan pommittamalla syyskuun lopusta 2015 alkaen Syyrian hallitusta vastustavia joukkoja.

Venäjän ilma- ja avaruusvoimat
------------------------------

Ilma- ja avaruusvoimien (VKS) puolustushaaran kolme osaa ovat Ilmavoimat, Avaruusvoimat sekä Ilma- ja ohjuspuolustusvoimat. Puolustushaara muodostettiin 1.8.2015 yhdistämällä Ilmavoimat ja Ilma- ja avaruuspuolustusvoimat. Jälkimmäinen oli perustettu 1.12.2011.

### Ukrainassa

Asiantuntijoille oli suuri yllätys, kun Venäjä ei pystynyt saavuttamaan ilmaherruutta Ukrainan sodassa. Venäjä oli kartoittanut Su-24MR Fencer-E ja Il-20 Coot -tiedustelukoneillaan sekä vakoojien tiedoilla Ukrainan ilmapuolustuksen jo kuukausia ennen sotaa. Sodan alkukuukausina Ukraina menetti niin paljon lentokalustoa, että päätti pitää loput koneet piilossa, mutta ilmatorjunta säilyi. Sen hajauttaminen oli aloitettu viikkoa ennen sotaa. Hajautettujen SAM-yksiköiden takia venäläiskoneet joutuivat vihollisalueella lentämään alempana, olkapääohjusten (MANPADS) ulottuvilla. Niinpä Ukrainan ilmasodankäynnissä droonit olivat vuonna 2022 käytännössä korvanneet lentokoneet.

Tunnukset
---------

* Lippu Lippu
* Kansallistunnus Kansallistunnus
* Kansallistunnus Kansallistunnus
* Hihamerkki Hihamerkki
* Tunnus (keskikoko) Tunnus (keskikoko)

Lentokalusto
------------

*Pääartikkeli: Luettelo Venäjän ilmavoimien kalustosta*

|  |  |
| --- | --- |
| Hävittäjät
1 295 konetta
* Su-33, laivastolla 52 kpl
* Su-27, 452 kpl
* MiG-29, 455 kpl, joista 110 laivastolla
* MiG-31, 325 kpl
* Su-35, 11 kpl
* Suhoi Su-57 (ent. PAK FA), kehitteillä

Rynnäkkökoneet
767 konetta
* Su-24, 497 kpl, joista 130 laivastolla
* Su-25 262 kpl, joista 70 laivastolla
* Su-34, 8 kpl

Strategiset pommikoneet
368 konetta
* Tupolev Tu-22M 265 kpl, joista 165 laivastolla
* Tu-95, 88 kpl, joista osa laivastolla
* Tu-160 15 kpl

 | Elektroninen ja valokuvaustiedustelu
180 konetta
* Su-24, 100 kpl, joista 20 laivastolla
* MiG-25, 80 kpl

Ennakkovaroitus- ja taistelunjohtokoneet
* Berijev A-50, noin 15 kpl

Kuljetuskoneet
345 konetta
* Il-76, 300 kpl
* An-72, 20 kpl
* An-124, 25 kpl

Tankkauskoneet
* Il-78 (Il-76aan perustuva)

 |

Kuvia
-----

* MiG-29 'Fulcrum-A'MiG-29 'Fulcrum-A'
* Su-24M 'Fencer-D'Su-24M 'Fencer-D'
* Tu-160Tu-160
* Il-76T 'Candid-A'Il-76T 'Candid-A'
* An-124 'Condor'An-124 'Condor'

Lähteet
-------

1. ↑  Russian Air Force - History GlobalSecurity.org. Arkistoitu Viitattu 1.9.2017.
2. ↑  Dronov Sergey Vladimirovich Russian Ministry of Defense. Arkistoitu Viitattu 26.5.2023. (venäjäksi).
3. ↑  Aerospace Forces Ministry of Defence of the Russian Federation. Arkistoitu
4. ↑
5. ↑  New branch of the Russian Armed Forces – Space Forces – has been put on combat duty Ministry of Defence of the Russian Federation.

	* Bodner, Matthew: Russian Military Merges Air Force and Space Command 3.8.2015. The Moscow Times. Arkistoitu
6. ↑  Aerospace Defence Forces Ministry of Defence of the Russian Federation. Arkistoitu
7. ↑  Sankaran, Jaganath: How Ukraine Fought Against Russia’s Air War 22.1.2023. The Lawfare Institute. Arkistoitu,

	* Goncharenko, Roman: Against all odds: How Russia is failing in Ukraine 27.12.2022. DW.
	* What happened to the air war in Ukraine? (Video 8m 52s) 30.11.2022. Imperial War Museums.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Venäjän ilmavoimat**.
* Batashvili, David: Russian Military Forces: Interactive Map 9.2.2022. Georgian Foundation For Strategic and International Studies.
* Lappalainen, Mikko: Ilmasodankäynnin näkymiä. Ilmatorjuntaupseeri 1/2005. Arkistoitu
* Nikunen, Heikki: The Current State of Russian Air Force 2005. Fighter Tactics Academy. Arkistoitu Viitattu 11.9.2008.
* Russian Air Arms. VVS (Air Force) and AV-MF (Naval Air Forces) (Arkistoitu – Internet Archive) www.scramble.nl (englanniksi)
* Valokuvia MAKS-ilmailunäyttelystä
* Vasquez, Tim: Survey of Russian Airfields (incl. Soviet air bases) 2009. weathergraphics.com.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Venäjän asevoimat |
| --- |
|  |
| Johto | 
* Ylipäällikkö: Presidentti
* Puolustusministeri
	+ Puolustusministeriö
* Asevoimien komentaja

 |  |
|  |
| Organisaatio | 

|  |  |
| --- | --- |
| Puolustushaarat | 
* Maavoimat
	+ Kalusto
* Ilmavoimat
	+ Kalusto
	+ Avaruusvoimat
* Laivasto
	+ Kalusto
	+ Itämeren laivasto
	+ Mustanmeren laivasto
	+ Pohjoinen laivasto
	+ Tyynenmeren laivasto
* Spetsnaz

 |
|  |
| Sotilaspiirit | Nykyiset:
* Läntinen sotilaspiiri
* Pohjoinen sotilaspiiri
* Eteläinen sotilaspiiri
* Keskinen sotilaspiiri
* Itäinen sotilaspiiri

Entiset:
* Leningradin sotilaspiiri
* Moskovan sotilaspiiri
* Pohjois-Kaukasian sotilaspiiri
* Volga-Uralin sotilaspiiri
* Siperian sotilaspiiri
* Kaukoidän sotilaspiiri

 |
|  |
| Erikoislaitokset | 
* GRU
* GRAU
* Yleisesikunta-akatemia

 |
|  |
| Tuki | 
* Kansalliskaarti

 |

 |
|  |
| Historia | 
* Venäjän keisarillinen armeija (1721–1917)
* Työläisten ja talonpoikien punainen armeija (1918–1946)
* Neuvostoliiton asevoimat (1946–1991)
* Itsenäisten valtioiden yhteisön asevoimat (1991–1992)

 |
|  |
| Muuta | 
* Joukkotuhoaseet

 |

 |